b"\n_START_ARTICLE_\nAllein zu dir, Herr Jesu Christ, BWV 33\n_START_SECTION_\nOrigen i context\n_START_PARAGRAPH_\nD'autor an\xc3\xb2nim, parteix de l'himne de Konrad Huber (1540) del mateix t\xc3\xadtol, del que se n'aprofiten la primera i l'\xc3\xbaltima estrofa, mentre que els quatre n\xc3\xbameros intermedis s'han reescrit com a dues parelles de recitatiu i \xc3\xa0ria. La relaci\xc3\xb3 amb l'evangeli del dia, que narra la par\xc3\xa0bola del bon samarit\xc3\xa0, (Lluc 10, 23-37) \xc3\xa9s molt feble, en tot cas pot veure's en el vers del n\xc3\xbamero 5: \xe2\x80\x9cEstimi als altres m\xc3\xa9s que a mi mateix\xe2\x80\x9d. Pertany al primer cicle de les anomenades cantates corals, iniciat l'11 de juny de 1724, el primer diumenge despr\xc3\xa9s de la Trinitat i que acaba el final de l'any; d'aquest cicle se'n conserva una trentena de cantates; i en conjunt, per a aquest diumenge la BWV 77 i la BWV 164."